[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 27.7.2007

COM(2007) 451 τελικό

2007/0162 (COD)

Πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με τη διάταξη φωτισμού της οπισθίας πινακίδας κυκλοφορίας των οχημάτων με κινητήρα και των ρυμουλκουμένων τους (Κωδικοποιημένη έκδοση)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στα πλαίσια της «Ευρώπης των πολιτών», η Επιτροπή αποδίδει ιδιαίτερη σημασία στην απλούστευση και τη σαφήνεια του κοινοτικού δικαίου, ώστε τούτο να καταστεί περισσότερο προσιτό και κατανοητό στον πολίτη, προσφέροντας του, με τον τρόπο αυτό, νέες δυνατότητες και αναγνωρίζοντας τα συγκεκριμένα δικαιώματα που κάθε πολίτης είναι δυνατόν να απολαύει

Ο στόχος αυτός, όμως, δεν μπορεί να επιτευχθεί εφόσον εξακολουθούν να υφίστανται πολυάριθμες διατάξεις οι οποίες, έχοντας επανειλημμένα τροποποιηθεί, συχνά δε κατ’ ουσιώδη τρόπο, βρίσκονται διασκορπισμένες, τόσο στην αρχική όσο και στις μεταγενέστερες τροποποιητικές πράξεις. Απαιτείται λοιπόν η διερεύνηση και σύγκριση μεγάλου αριθμού πράξεων για να προσδιορίζονται οι ισχύουσες διατάξεις.

Ως εκ τούτου, η σαφήνεια και η διαφάνεια του κοινοτικού δικαίου εξαρτώνται και από την κωδικοποίηση των τροποποιημένων πράξεων.

2. Η Επιτροπή, με απόφαση της 1ης Απριλίου 1987[1], έδωσε εντολή στις υπηρεσίες της να προβαίνουν σε κωδικοποίηση των νομικών πράξεων το αργότερο μετά τη δέκατη τροποποίησή τους, τονίζοντας συγχρόνως ότι τούτο αποτελεί τον ελάχιστο κανόνα δεδομένου ότι, προς διασφάλιση της σαφούς και ορθής κατανόησης της κοινοτικής νομοθεσίας, οι διάφορες υπηρεσίες πρέπει να κωδικοποιούν με μεγαλύτερη συχνότητα τα κείμενα που εμπίπτουν στην αρμοδιότητα τους.

3. Τα συμπεράσματα της Προεδρίας του Ευρωπαϊκού Συμβουλίου του Εδιμβούργου (Δεκέμβριος 1992) επιβεβαίωσαν τις επιτακτικές αυτές ανάγκες[2], τονίζοντας τη σημασία της κωδικοποίησης που παρέχει ασφάλεια δικαίου ως προς τον εφαρμοστέο νόμο σε ορισμένη χρονική στιγμή όσον αφορά συγκεκριμένο θέμα.

Η κωδικοποίηση αυτή πρέπει να πραγματοποιείται με πλήρη τήρηση της κανονικής νομοθετικής διαδικασίας της Κοινότητας.

Στο μέτρο που δεν μπορεί να γίνει καμία τροποποίηση επί της ουσίας των πράξεων που αποτελούν αντικείμενο της κωδικοποίησης , το Ευρωπαϊκό Κοινοβούλιο, το Συμβούλιο και η Επιτροπή συμφώνησαν, με τη διοργανική συμφωνία της 20ής Δεκεμβρίου 1994, ταχεία διαδικασία για την έγκριση των κωδικοποιούμενων πράξεων.

4. Σκοπός της παρούσας πρότασης είναι η κωδικοποίηση της οδηγίας 76/760/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν τη διάταξη φωτισμού της οπισθίας πινακίδας κυκλοφορίας των οχημάτων με κινητήρα και των ρυμουλκουμένων τους[3]. Η νέα οδηγία θα αντικαταστήσει τις διάφορες πράξεις που αποτελούν αντικείμενο της κωδικοποίησης[4]˙ η παρούσα πρόταση σέβεται πλήρως την ουσία των κωδικοποιούμενων κειμένων και αρκείται απλώς στη συγκέντρωσή τους επιφέροντας μόνο τις τυπικές τροποποιήσεις που απαιτούνται από την ίδια τη διαδικασία κωδικοποίησης.

5. Η πρόταση κωδικοποίησης καταρτίστηκε με βάση προηγούμενη ενοποίηση του κειμένου, σε όλες τις επίσημες γλώσσες, της οδηγίας 76/760/ΕΟΚ και των τροποποιητικών της πράξεων, που έγινε με το σύστημα πληροφορικής της Υπηρεσίας Επισήμων Εκδόσεων των Ευρωπαϊκών Κοινοτήτων. Στο μέτρο που τα άρθρα έλαβαν νέα αρίθμηση, η αντιστοιχία μεταξύ των παλαιών και των νέων αριθμών εμφαίνεται στον πίνακα του παραρτήματος ΙV της κωδικοποιημένης οδηγίας.

76/760/ΕΟΚ (προσαρμοσμένο)

2007/0162 (COD)

Πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με τη διάταξη φωτισμού της οπισθίας πινακίδας κυκλοφορίας των οχημάτων με κινητήρα και των ρυμουλκουμένων τους

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95 ,

την πρόταση της Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής[5],

αποφασίζοντας σύμφωνα με τη διαδικασία που αναφέρεται στο άρθρο 251 της συνθήκης[6],

Εκτιμώντας τα ακόλουθα:

(1) H οδηγία 76/760/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν τη διάταξη φωτισμού της οπισθίας πινακίδας κυκλοφορίας των οχημάτων με κινητήρα και των ρυμουλκουμένων τους[7], έχει τροποποιηθεί επανειλημμένα[8] και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

97/31/ΕΚ αιτιολογική σκέψη (1) (προσαρμοσμένο)

(2) H οδηγία 76/760/ΕΟΚ συγκαταλέγεται στις επιμέρους οδηγίες για το σύστημα έγκρισης τύπου ΕΚ που προβλέπεται από την οδηγία [70/156/ΕOΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους[9]] και καθόρισε τις τεχνικές προδιαγραφές σχετικά με τη διάταξη φωτισμού της οπισθίας πινακίδας κυκλοφορίας τους. Οι τεχνικές αυτές προδιαγραφές αφορούσαν την προσέγγιση των νομοθεσιών των κρατών μελών σχετικά με την εφαρμογή για κάθε τύπο οχήματος της διαδικασίας έγκρισης τύπου ΕΚ, που θεσπίστηκε με την οδηγία [70/156/ΕΟΚ]. Kατά συνέπεια, οι διατάξεις που προβλέπονται από την οδηγία [70/156/ΕΟΚ] σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων εφαρμόζονται στην παρούσα οδηγία.

76/760/ΕΟΚ αιτιολογική σκέψη (4) (προσαρμοσμένο)

(3) Mία εναρμονισμένη διαδικασία έγκρισης τύπου για τη διάταξη φωτισμού της οπισθίας πινακίδας κυκλοφορίας, επιτρέπει σε κάθε κράτος μέλος να διαπιστώνει την τήρηση των κοινών προδιαγραφών κατασκευής και δοκιμών και να ενημερώνει τα άλλα κράτη μέλη για τη διαπίστωση με αποστολή ενός αντιγράφου του συνταχθέντος δελτίου έγκρισης για κάθε τύπο διάταξης φωτισμού της οπισθίας πινακίδας κυκλοφορίας. Η θέση σήματος έγκρισης τύπου ΕΚ κατασκευαστικού στοιχείου επί όλων των διατάξεων των κατασκευασμένων σύμφωνα προς τον εγκεκριμένο τύπο καθιστά περιττό τον τεχνικό έλεγχο αυτών των διατάξεων στα άλλα κράτη μέλη.

76/760/ΕΟΚ αιτιολογική σκέψη (5) (προσαρμοσμένο)

(4) Είναι σκόπιμο να λαμβάνονται υπόψη ορισμένες τεχνικές προδιαγραφές που υιοθετήθηκαν από την Οικονομική Επιτροπή του ΟΗΕ για την Ευρώπη (ΟΕΕ/ΟΗΕ) με τους σχετικούς της κανονισμούς, οι οποίοι έχουν προσαρτηθεί στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιομόρφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (αναθεωρημένη συμφωνία του 1958)[10] .

76/760/ΕΟΚ αιτιολογική σκέψη (6) (προσαρμοσμένο)

(5) Η διαδικασία έγκρισης τύπου ΕΚ πρέπει να συνεπάγεται αμοιβαία αναγνώριση, από τα κράτη μέλη, των ελέγχων που διενεργούνται σε καθένα από αυτά με βάση τις κοινές προδιαγραφές.

(6) Η παρούσα οδηγία δεν θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙΙ, μέρος Β,

76/760/ΕΟΚ

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

97/31/ΕΚ άρθ. 1, σημ. 4 (προσαρμοσμένο)

Ως όχημα κατά την έννοια της παρούσας οδηγίας νοείται κάθε όχημα με κινητήρα που προορίζεται να κυκλοφορεί επί οδού με ή χωρίς αμάξωμα, έχον τουλάχιστον τέσσερις τροχούς και εκ κατασκευής μέγιστη ταχύτητα μεγαλύτερη των 25 χιλιομέτρων ανά ώρα καθώς και τα ρυμουλκούμενά του, εξαιρουμένων των οχημάτων που μετακινούνται επί σιδηροτροχιών, των γεωργικών και δασικών ελκυστήρων και των πάσης φύσεως κινητών μηχανών.

76/760/ΕΟΚ

Άρθρο 2

97/31/ΕΚ άρθ. 1, σημ. 1 (προσαρμοσμένο)

1. Κάθε κράτος μέλος χορηγεί έγκριση τύπου ΕΚ κατασκευαστικού στοιχείου σχετικά με κάθε τύπο διάταξης της οπισθίας πινακίδας κυκλοφορίας που πληροί τις προδιαγραφές κατασκευής και δοκιμών που προβλέπονται στα παραρτήματα Ι και ΙΙ .

76/760/ΕΟΚ

2. Το κράτος μέλος που προέβη στην έγκριση τύπου ΕΚ κατασκευαστικού στοιχείου λαμβάνει όλα τα αναγκαία μέτρα για να επιβλέπει, όσον αυτό είναι αναγκαίο, την πιστότητα της κατασκευής προς τον εγκεκριμένο τύπο, εν ανάγκη σε συνεργασία με τις αρμόδιες αρχές των άλλων κρατών μελών. Η επίβλεψη αυτή περιορίζεται σε δειγματοληψίες.

Άρθρο 3

97/31/ΕΚ άρθ. 1, σημ. 2

1. Τα κράτη μέλη χορηγούν στον κατασκευαστή σήμα έγκρισης τύπου ΕΚ κατασκευαστικού στοιχείου σύμφωνο προς τα υποδείγματα που καθορίζονται στο παράρτημα I προσάρτημα 3 για κάθε τύπο διάταξης φωτισμού της οπίσθιας πινακίδας κυκλοφορίας που εγκρίνουν δυνάμει του άρθρου 2.

76/760/ΕΟΚ

2. Τα κράτη μέλη θεσπίζουν όλες τις αναγκαίες διατάξεις για να εμποδίσουν τη χρήση σημάτων δυναμένων να προκαλέσουν συγχύσεις μεταξύ άλλων διατάξεων και των διατάξεων φωτισμού της οπισθίας πινακίδας κυκλοφορίας των οποίων ο τύπος ενεκρίθη δυνάμει του άρθρου 2.

Άρθρο 4

1. Τα κράτη μέλη δεν δύνανται να απαγορεύουν τη διάθεση στην αγορά διατάξεων φωτισμού της οπισθίας πινακίδας κυκλοφορίας για λόγους που αφορούν την κατασκευή τους ή τη λειτουργία τους, εφόσον φέρουν το σήμα έγκρισης τύπου ΕΚ κατασκευαστικού στοιχείου.

2. Ένα κράτος μέλος δύναται να απαγορεύσει τη διάθεση στην αγορά διατάξεων φωτισμού της οπισθίας πινακίδας κυκλοφορίας που φέρουν το σήμα έγκρισης τύπου ΕΚ κατασκευαστικού στοιχείου οι οποίες συστηματικά δεν είναι σύμφωνες με τον εγκεκριμένο τύπο.

Το κράτος μέλος αυτό ενημερώνει αμέσως τα άλλα κράτη μέλη και την Επιτροπή για τα ληφθέντα μέτρα, εκθέτοντας τους λόγους της απόφασής του.

97/31/ΕΚ άρθ. 1, σημ. 3 (προσαρμοσμένο)

Άρθρο 5

Οι αρμόδιες αρχές κάθε κράτους μέλους κοινοποιούν στις αρχές των άλλων κρατών μελών, σύμφωνα με την διαδικασία που προβλέπεται στο άρθρο [4, παράγραφος 6] της οδηγίας [70/156/ΕΟΚ] , κάθε έγκριση που έχουν χορηγήσει, απορρίψει ή ανακαλέσει δυνάμει της παρούσας οδηγίας.

76/760/ΕΟΚ

Άρθρο 6

1. Αν το κράτος μέλος που προέβη στην έγκριση τύπου ΕΚ κατασκευαστικού στοιχείου διαπιστώνει ότι πολλές διατάξεις φωτισμού της οπισθίας πινακίδας κυκλοφορίας που φέρουν το σήμα έγκρισης τύπου ΕΚ κατασκευαστικού στοιχείου δεν είναι σύμφωνες προς τον εγκεκριμένο τύπο, λαμβάνει τα αναγκαία μέτρα για να εξασφαλισθεί η πιστότητα της κατασκευής προς τον εγκριθέντα τύπο.

Οι αρμόδιες αρχές του κράτους αυτού ενημερώνουν αυτές των άλλων κρατών μελών για τα ληφθέντα μέτρα, τα οποία δύνανται να επεκταθούν έως την ανάκληση της έγκρισης τύπου ΕΚ κατασκευαστικού στοιχείου εφόσον η έλλειψη πιστότητας είναι συστηματική. Οι αρχές αυτές λαμβάνουν τα ίδια μέτρα αν ενημερωθούν από τις αρμόδιες αρχές άλλου κράτους μέλους για την ύπαρξη παρόμοιας έλλειψης πιστότητας.

2. Οι αρμόδιες αρχές των κρατών μελών ενημερώνονται αμοιβαίως εντός προθεσμίας ενός μηνός για την ανάκληση χορηγηθείσας έγκρισης τύπου ΕΚ κατασκευαστικού στοιχείου καθώς και για τους λόγους που δικαιολογούν το μέτρο αυτό.

Άρθρο 7

76/760/ΕΟΚ (προσαρμοσμένο)

Κάθε απόφαση συνεπαγόμενη άρνηση ή ανάκληση έγκρισης τύπου ΕΚ κατασκευαστικού στοιχείου ή απαγόρευση διαθέσεως στην αγορά ή χρήσεως των διατάξεων φωτισμού της οπίσθιας πινακίδας κυκλοφορίας, ληφθείσα δυνάμει των διατάξεων που θεσπίσθηκαν σε εκτέλεση της παρούσας οδηγίας, αιτιολογείται επακριβώς.

Η εν λόγω απόφαση κοινοποιείται στον ενδιαφερόμενο με την υπόδειξη των ενδίκων μέσων που προβλέπονται από την ισχύουσα νομοθεσία στα κράτη μέλη και των προθεσμιών εντός των οποίων δύνανται να ασκηθούν τα ένδικα αυτά μέσα.

76/760/ΕΟΚ

Άρθρο 8

Τα κράτη μέλη δεν δύνανται να αρνηθούν την έγκριση τύπου ΕΚ ούτε την έγκριση από εθνικής πλευράς ενός οχήματος για λόγους που αφορούν τις διατάξεις φωτισμού της οπισθίας πινακίδας κυκλοφορίας εφόσον αυτές φέρουν το σήμα έγκρισης τύπου ΕΚ κατασκευαστικού στοιχείου και είναι τοποθετημένες σύμφωνα προς τις προδιαγραφές που καθορίζονται στην οδηγία [76/756/ΕΟΚ][11].

Άρθρο 9

76/760/ΕΟΚ (προσαρμοσμένο)

Τα κράτη μέλη δεν δύνανται να αρνηθούν ή να απαγορεύσουν την πώληση, την ταξινόμηση , την έναρξη κυκλοφορίας ή τη χρήση ενός οχήματος για λόγους που αφορούν τις διατάξεις φωτισμού της οπισθίας πινακίδας κυκλοφορίας αν αυτές φέρουν το σήμα έγκρισης τύπου ΕΚ κατασκευαστικού στοιχείου και είναι τοποθετημένες σύμφωνα προς τις προδιαγραφές που καθορίζονται στην οδηγία [76/756/ΕΟΚ].

Άρθρο 10

Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων Ι και ΙΙ στην τεχνική πρόοδο θεσπίζονται με τη διαδικασία του άρθρου [13, παράγραφος 2] της οδηγίας [70/156/ΕΟΚ].

Άρθρο 11

Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία .

Άρθρο 12

Η οδηγία 76/760/ΕΟΚ, όπως τροποποιήθηκε με τις πράξεις που παρατίθενται στο παράρτημα ΙΙΙ, μέρος Α, καταργείται, με την επιφύλαξη των υποχρεώσεων των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙΙ, μέρος Β.

Οι αναφορές στην καταργούμενη οδηγία λογίζονται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος ΙV.

Άρθρο 13

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης .

Εφαρμόζεται από την […].

76/760/ΕΟΚ άρθ. 12

Άρθρο 14

Η παρούσα οδηγία απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

O Πρόεδρος Ο Πρόεδρος

97/31/ΕΚ άρθ. 1, σημ. 5 (προσαρμοσμένο)

ΠΙΝΑΚΑΣ ΠΑΡΑΡΤΗΜΑΤΩΝ

ΠΑΡΑΡΤΗΜΑ I: | Διοικητικές διατάξεις σχετικά με την έγκριση τύπου ΕΚ |

Προσάρτημα 1: | Πληροφοριακό έγγραφο |

Προσάρτημα 2: | Υπόδειγμα: Πιστοποιητικό έγκρισης τύπου ΕΚ |

Προσάρτημα 3: | Παραδείγματα σήματος έγκρισης τύπου ΕΚ κατασκευαστικού στοιχείου |

ΠΑΡΑΡΤΗΜΑ II: | Πεδίο εφαρμογής και τεχνικές απαιτήσεις |

Ö ΠΑΡΑΡΤΗΜΑ III: Õ | Ö Μέρος Α: Καταργούμενη οδηγία με κατάλογο των διαδοχικών της τροποποιήσεων Μέρος Β: Κατάλογος ημερομηνιών ενσωμάτωσης στο εθνικό δίκαιο και εφαρμογής Õ |

Ö ΠΑΡΑΡΤΗΜΑ IV: Õ | Ö Πίνακας αντιστοιχίας Õ |

97/31/ΕΚ άρθ. 1, σημ. 5

ΠΑΡΑΡΤΗΜΑ I

ΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ ΕΚ

1. ΑΙΤΗΣΗ ΓΙΑ ΕΓΚΡΙΣΗ ΤΥΠΟΥ ΕΚ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

1.1. Η αίτηση για έγκριση τύπου ΕΚ κατασκευαστικού στοιχείου, κατ' εφαρμογή του άρθρου [3, παράγραφος 4] της οδηγίας [70/156/ΕΟΚ], για τύπο φανών της οπίσθιας πινακίδας κυκλοφορίας, υποβάλλεται από τον κατασκευαστή.

1.2. Υπόδειγμα του πληροφοριακού εγγράφου δίδεται στο προσάρτημα 1.

1.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης τύπου πρέπει να προσκομίζονται τα εξής:

1.3.1. Δύο δείγματα, εφοδιασμένα με τον λαμπτήρα ή τους λαμπτήρες που συνιστώνται.

2. ΣΗΜΑΝΣΕΙΣ

2.1. Οι διατάξεις που προσκομίζονται για τη χορήγηση έγκρισης τύπου ΕΚ κατασκευαστικού στοιχείου πρέπει να φέρουν:

2.1.1. την εμπορική ονομασία ή το εμπορικό σήμα του κατασκευαστή·

2.1.2. στην περίπτωση φανών με αντικαταστάσιμες φωτεινές πηγές: τον(τους) τύπο(-ους) των προδιαγραφόμενων λαμπτήρων πυρακτώσεως·

2.1.3. στην περίπτωση φανών με μη αντικαταστάσιμες φωτεινές πηγές: την ονομαστική τάση και ισχύ.

2.2. Οι σημάνσεις αυτές πρέπει να είναι ευανάγνωστες και ανεξίτηλες και να τοποθετούνται επί της φωτίζουσας περιοχής ή επί μιας των φωτιζουσών περιοχών, της διάταξης. Πρέπει να είναι ορατές εκτός του οχήματος όταν η διάταξη έχει ήδη τοποθετηθεί στο όχημα.

2.3. Κάθε διάταξη πρέπει να διαθέτει επαρκή χώρο για το σήμα έγκρισης τύπου κατασκευαστικού στοιχείου. Ο χώρος αυτός πρέπει να εμφαίνεται στα σχέδια που προβλέπονται στο προσάρτημα 1.

3. ΧΟΡΗΓΗΣΗ ΕΓΚΡΙΣΗΣ ΤΥΠΟΥ ΕΚ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

3.1. Εάν πληρούνται οι σχετικές απαιτήσεις χορηγείται η έγκριση τύπου ΕΚ σύμφωνα με το άρθρο [4, παράγραφος 3] και, κατά περίπτωση, άρθρο [4, παράγραφος 4] της οδηγίας [70/156/ΕΟΚ].

3.2. Στο προσάρτημα 2 δίδεται υπόδειγμα για το πιστοποιητικό έγκρισης τύπου ΕΚ.

3.3. Για κάθε τύπο φανών της οπίσθιας πινακίδας κυκλοφορίας που εγκρίθηκε χορηγείται αριθμός έγκρισης σύμφωνα με το παράρτημα [VΙΙ] της οδηγίας [70/156/ΕΟΚ]. Το ίδιο κράτος μέλος δεν επιτρέπεται να χορηγεί τον ίδιο αριθμό για διαφορετικό τύπο φανών της οπίσθιας πινακίδας κυκλοφορίας.

3.4. Όταν ζητείται η έγκριση τύπου ΕΚ κατασκευαστικού στοιχείου για τύπο διάταξης φωτισμού και φωτεινής σηματοδότησης που αποτελείται από φανό φωτισμού της οπίσθιας πινακίδας κυκλοφορίας και άλλους φανούς, επιτρέπεται να χορηγείται ένας μόνον αριθμός έγκρισης τύπου ΕΚ κατασκευαστικού στοιχείου υπό τον όρο ότι ο φανός της οπίσθιας πινακίδας κυκλοφορίας πληροί τις απαιτήσεις της παρούσας οδηγίας και ότι καθένας από τους λοιπούς φανούς που αποτελεί μέρος της διάταξης φωτισμού και φωτεινής σηματοδότησης για την οποία ζητήθηκε η έγκριση τύπου ΕΚ κατασκευαστικού στοιχείου πληροί την αντίστοιχη επιμέρους οδηγία.

4. ΣΗΜΑ ΕΓΚΡΙΣΗΣ ΕΚ ΤΥΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

4.1. Πέραν των σημάνσεων που προβλέπονται στο σημείο 2.1, κάθε φανός φωτισμού της οπίσθιας πινακίδας κυκλοφορίας που συμμορφώνεται προς τον τύπο ο οποίος έχει εγκριθεί σύμφωνα με την παρούσα οδηγία πρέπει να φέρει σήμα έγκρισης τύπου ΕΚ κατασκευαστικού στοιχείου.

4.2. Το σήμα αυτό αποτελείται από:

4.2.1. παραλληλόγραμμο που περιβάλλει το γράμμα «e», ακολουθούμενο από τον διακριτικό αριθμό του κράτους μέλους που χορήγησε την έγκριση τύπου:

1 για τη Γερμανία

2 για τη Γαλλία

3 για την Ιταλία

4 για τις Κάτω Χώρες

5 για τη Σουηδία

6 για το Βέλγιο

Πράξη προσχώρησης του 2003, άρθ. 20 και παράρτημα ΙΙ, σ. 53

7 για την Ουγγαρία

8 για την Τσεχική Δημοκρατία

97/31/ΕΚ άρθ. 1, σημ. 5

9 για την Ισπανία

11 για το Ηνωμένο Βασίλειο

12 για την Αυστρία

13 για το Λουξεμβούργο

17 για τη Φινλανδία

18 για τη Δανία

2006/96/ΕΚ άρθ. 1 και παράρτημα σημ. Α.17

19 για τη Ρουμανία

Πράξη προσχώρησης του 2003, άρθ. 20 και παράρτημα ΙΙ, σ. 53

20 για την Πολωνία

97/31/ΕΚ άρθ. 1, σημ. 5

21 για την Πορτογαλία

23 για την Ελλάδα

24 για την Ιρλανδία

Πράξη προσχώρησης του 2003, άρθ. 20 και παράρτημα ΙΙ, σ. 53

26 για τη Σλοβενία

27 για τη Σλοβακία

29 για την Εσθονία

32 για τη Λεττονία

2006/96/ΕΚ άρθ. 1 και παράρτημα, σημ. Α.17

34 για τη Βουλγαρία

Πράξη προσχώρησης του 2003, άρθ. 20 και παράρτημα ΙΙ, σ. 53

36 για τη Λιθουανία

49 για την Κύπρο

50 για τη Μάλτα

97/31/ΕΚ άρθ. 1, σημ. 5 (προσαρμοσμένο)

4.2.2. πλησίον του παραλληλογράμμου, το «βασικό αριθμό έγκρισης» του τομέα 4 του αριθμού έγκρισης τύπου σύμφωνα με το παράρτημα [VΙΙ] της οδηγίας [70/156/ΕΟΚ], του οποίου προτάσσονται τα δύο ψηφία που αντιστοιχούν στον αύξοντα αριθμό της πλέον πρόσφατης μείζονος τεχνικής τροποποίησης της παρούσας οδηγίας κατά την ημερομηνία χορήγησης της έγκρισης τύπου ΕΚ. Ο αύξων αριθμός για την παρούσα οδηγία είναι 00·

97/31/ΕΚ άρθ. 1, σημ. 5

4.2.3. (ένα) συμπληρωματικό(-ά) σύμβολο(-α) ως εξής: το γράμμα «L».

4.3. Το σήμα έγκρισης τύπου ΕΚ κατασκευαστικού στοιχείου τοποθετείται επί του φακού του φανού ή επί ενός των φακών κατά τρόπο που να είναι ανεξίτηλο και ευανάγνωστο ακόμη και όταν οι φανοί έχουν τοποθετηθεί στο όχημα.

4.4. Παραδείγματα σήματος έγκρισης τύπου ΕΚ κατασκευαστικού στοιχείου δίδονται στο προσάρτημα 3 σχήμα 1.

4.5. Όταν χορηγείται ενιαίος αριθμός έγκρισης τύπου ΕΚ κατασκευαστικού στοιχείου, σύμφωνα με το σημείο 3.4, για τύπο διάταξης φωτισμού και φωτεινής σηματοδότησης που αποτελείται από φανό της οπίσθιας πινακίδας κυκλοφορίας και άλλους φανούς, επιτρέπεται να τοποθετείται ενιαίο σήμα έγκρισης τύπου ΕΚ κατασκευαστικού στοιχείου αποτελούμενο από:

4.5.1. παραλληλόγραμμο που περιβάλλει το γράμμα «e», ακολουθούμενο από τον διακριτικό αριθμό του κράτους μέλους που χορήγησε την έγκριση τύπου (βλέπε σημείο 4.2.1)·

4.5.2. τον βασικό αριθμό έγκρισης (βλέπε σημείο 4.2.2, πρώτη ημιπερίοδο)·

4.5.3. κατά περίπτωση, το απαιτούμενο βέλος, εάν πρόκειται για συγκρότημα φανών ως σύνολο.

4.6. Το σήμα αυτό επιτρέπεται να τοποθετείται οπουδήποτε σε φανούς ομαδοποιημένους, συνδυασμένους ή αμοιβαία ενσωματωμένους, υπό τον όρο ότι:

4.6.1. είναι ορατό μετά την τοποθέτηση των φανών·

4.6.2. δεν είναι δυνατόν να αφαιρεθεί κανένα στοιχείο των ομαδοποιημένων, συνδυασμένων ή αμοιβαία ενσωματωμένων φανών το οποίο εκπέμπει φως χωρίς να αφαιρεθεί ταυτοχρόνως το σήμα έγκρισης.

4.7. Το σύμβολο αναγνώρισης κάθε φανού που αντιστοιχεί σε κάθε οδηγία σύμφωνα με την οποία χορηγήθηκε η έγκριση τύπου ΕΚ κατασκευαστικού στοιχείου, καθώς και ο αύξων αριθμός (βλέπε σημείο 4.2.2 δεύτερη ημιπερίοδος) και, κατά περίπτωση, το γράμμα «D» και το απαιτούμενο βέλος πρέπει να εμφαίνονται:

4.7.1. είτε επί της αντίστοιχης επιφάνειας εξόδου του φωτός

4.7.2. είτε ομαδοποιημένα κατά τρόπο ώστε να αναγνωρίζονται εύκολα ομαδοποιημένοι, συνδυασμένοι ή αμοιβαία ενσωματωμένοι φανοί.

4.8. Οι διαστάσεις των στοιχείων που αποτελούν αυτό το σήμα πρέπει να μην είναι μικρότερες από τις ελάχιστες διαστάσεις που καθορίζονται για τα επιμέρους σήματα στις διάφορες οδηγίες σύμφωνα με τις οποίες χορηγήθηκε έγκριση τύπου ΕΚ κατασκευαστικού στοιχείου.

4.9. Παραδείγματα σήματος έγκρισης τύπου ΕΚ κατασκευαστικού στοιχείου για φανό που είναι ομαδοποιημένος, συνδυασμένος ή αμοιβαία ενσωματωμένος με άλλους φανούς δίδονται στο προσάρτημα 3, σχήμα 2.

5. ΜΕΤΑΒΟΛΕΣ ΤΟΥ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΕΓΚΡΙΣΕΩΝ

5.1. Σε περίπτωση που μετεβλήθη ο εγκεκριμένος τύπος κατ' εφαρμογή της παρούσας οδηγίας, ισχύουν οι διατάξεις του άρθρου [5] της οδηγίας [70/156/ΕΟΚ].

6. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

6.1. Κατά γενικό κανόνα πρέπει να λαμβάνονται μέτρα για τη συμμόρφωση της παραγωγής σύμφωνα με τις διατάξεις που προβλέπονται στο άρθρο [10] της οδηγίας [70/156/ΕΟΚ].

6.2. Η λαμπρότητα Β τυχαίου δείγματος από τη μαζική παραγωγή δεν πρέπει να είναι κατώτερη από 2 cd/m2 και στον τύπου για τον υπολογισμό της κλίσης επιτρέπεται να αντικατασταθεί ο συντελεστής 2 από τον συντελεστή 3 (βλέπε παράγραφος 9 των εγγράφων που αναφέρονται στο σημείο 2.1 του παραρτήματος II).

97/31/ΕΚ άρθ. 1, σημ. 5 (προσαρμοσμένο)

Προσάρτημα 1

Πληροφοριακό έγγραφο αριθ. …

σχετικά με την έγκριση τύπου ΕΚ κατασκευαστικού στοιχείου φανών της οπίσθιας πινακίδας κυκλοφορίας

(Οδηγία [76/760/ΕΚ])

Οι ακόλουθες πληροφορίες παρέχονται, κατά περίπτωση, εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται υπό κατάλληλη κλίμακα σε μέγεθος Α4 ή διπλωμένα στο μέγεθος αυτό και είναι επαρκώς λεπτομερή. Τυχόν φωτογραφίες πρέπει να δείχνουν επαρκείς λεπτομέρειες.

Εφόσον τα συστήματα, τα κατασκευαστικά στοιχεία ή οι ιδιαίτερες τεχνικές ενότητες ρυθμίζονται ηλεκτρονικώς, πρέπει να δίνονται πληροφορίες που αφορούν τις επιδόσεις τους.

0. Γενικά

0.1. Μάρκα (εμπορική επωνυμία του κατασκευαστή):

0.2. Τύπος και γενική(-ές) εμπορική(-ές) περιγραφή(-ές):

0.5. Όνομα και διεύθυνση του κατασκευαστή:

0.7. Στην περίπτωση κατασκευαστικών στοιχείων και ιδιαίτερων τεχνικών ενοτήτων, θέση και τρόπος εναπόθεσης του σήματος έγκρισης τύπου ΕΚ :

0.8. Διεύθυνση(-εις) του(των) εργοστασίου(-ων) συναρμολόγησης:

1. Περιγραφή της διάταξης

1.1. Τύπος της διάταξης:

1.1.1. Λειτουργία(-ες) που επιτελεί η διάταξη:

1.1.2. Κατηγορία ή κλάση διάταξης:

1.1.3. Χρώμα του εκπεμπόμενου ή ανακλώμενου φωτός:

1.2. Σχέδιο(-α) επαρκώς λεπτομερές(-ή) ώστε να καθίσταται δυνατή η αναγνώριση του τύπου της διάταξης και όπου εμφαίνονται:

1.2.1. η γεωμετρική θέση όπου πρόκειται να τοποθετηθεί η διάταξη επί του οχήματος (δεν ισχύει για τους φανούς της οπίσθιας κυκλοφορίας):

1.2.2. ο άξονας παρατήρησης που λαμβάνεται ως άξονας αναφοράς για τις δοκιμές (οριζόντια γωνία Η=0o, κατακόρυφη γωνία V=0o) και το σημείο που λαμβάνεται ως κέντρο αναφοράς για τις εν λόγω δοκιμές (δεν ισχύει για διατάξεις αντανάκλασης και για τους φανούς της οπίσθιας πινακίδας κυκλοφορίας):

1.2.3. η θέση προορίζεται για το σήμα έγκρισης τύπου ΕΚ κατασκευαστικού στοιχείου:

1.2.4. για τους φανούς της οπίσθιας πινακίδας κυκλοφορίας, η γεωμετρική θέση όπου πρόκειται να τοποθετηθεί η διάταξη σε σχέση προς το χώρο που καταλαμβάνει η πινακίδα κυκλοφορίας και το περίγραμμα της επαρκώς φωτιζόμενης επιφάνειας:

1.2.5. για προβολείς και εμπρόσθιους φανούς ομίχλης, μετωπική όψη των φανών με λεπτομέρειες τυχόν γραμμώσεων του φακού, καθώς και τομή:

1.3. Σύντομη τεχνική περιγραφή όπου αναφέρονται ειδικότερα – εκτός εάν πρόκειται για φανούς με μη αντικαταστάσιμες φωτεινές πηγές – η κατηγορία ή οι κατηγορίες των προδιαγραφόμενων φωτεινών πηγών που πρέπει να αντιστοιχούν στις προβλεπόμενες στην οδηγία [76/761/ΕΟΚ] (δεν ισχύει για διατάξεις αντανάκλασης):

1.4. Ειδικές πληροφορίες:

1.4.1. Για τους φανούς της οπίσθιας πινακίδας κυκλοφορίας πρέπει να δηλώνεται κατά πόσον η διάταξη προορίζεται να φωτίζει πινακίδα τοποθετημένη κατά μήκος/καθ΄ ύψος/κατά μήκος και καθ΄ ύψος:

1.4.2. Για προβολείς:

1.4.2.1. πληροφορίες κατά πόσον οι προβολείς προορίζονται να εκπέμπουν τόσο δέσμη φώτων διασταύρωσης όσο και δέσμη φώτων πορείας ή μόνο μία από τις δέσμες αυτές:

1.4.2.2. σε περίπτωση που ο προβολέας προορίζεται να εκπέμπει δέσμη φώτων διασταύρωσης, πληροφορίες εάν έχει σχεδιασθεί για αριστερή και δεξιά κατεύθυνση κυκλοφορίας ή μόνον για αριστερή ή μόνον για δεξιά κατεύθυνση κυκλοφορίας:

1.4.2.3. εάν ο προβολέας είναι εφοδιασμένος με ρυθμιζόμενο ανακλαστήρα, πρέπει να αναφέρεται(-ονται) η(οι) θέση(-εις) τοποθέτησης του προβολέα ως προς το έδαφος και το διάμηκες επίπεδο συμμετρίας του οχήματος, εάν ο προβολέας προβλέπεται να χρησιμοποιείται μόνον σε αυτήν(-ές) τη(τις) θέση(-εις):

1.4.3. Για φανούς θέσης, φανούς πέδησης και δείκτες κατεύθυνσης:

1.4.3.1. εάν η διάταξη μπορεί επίσης να χρησιμοποιηθεί συναρμολογημένη με δύο φανούς της ίδιας κατηγορίας:

1.4.3.2. σε περίπτωση που η διάταξη διαθέτει δύο επίπεδα φωτεινής έντασης (φανοί πέδησης και δείκτες κατεύθυνσης κατηγορίας 2b), διάγραμμα τοποθέτησης και καθορισμός των χαρακτηριστικών του συστήματος που εξασφαλίζει τα δύο διαφορετικά επίπεδα φωτεινής έντασης:

1.4.4. Για διατάξεις αντανάκλασης, σύντομη περιγραφή των τεχνικών προδιαγραφών των υλικών κατασκευής της οπτικής μονάδας αντανάκλασης:

1.4.5. Για φανούς οπισθοπορίας, δήλωση κατά πόσον η διάταξη προορίζεται για τοποθέτηση σε όχημα αποκλειστικώς ως στοιχείο ζεύγους διατάξεων:

Προσάρτημα 2

ΥΠΟΔΕΙΓΜΑ

[Μέγιστο μέγεθος: A4 (210×297 mm)]

ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ

Σφραγίδα της διοίκησης |

Ανακοίνωση που αφορά:

- έγκριση τύπου(1)

- επέκταση έγκρισης τύπου(1)

- απόρριψη έγκρισης τύπου(1)

- ανάκληση έγκρισης τύπου(1)

για τύπο οχήματος/κατασκευαστικού στοιχείου/ιδιαίτερης τεχνικής ενότητας(1) βάσει της οδηγίας […/…/ΕΚ].

Αριθμός έγκρισης τύπου:

Λόγος επέκτασης:

ΤΜΗΜΑ Ι

0.1. Μάρκα (εμπορική επωνυμία του κατασκευαστή):

0.2. Τύπος και γενική(-ές) εμπορική(-ές) περιγραφή(-ές):

0.3. Μέσα αναγνώρισης του τύπου, εφόσον αναγράφονται στο όχημα/το κατασκευαστικό στοιχείο/την ιδιαίτερη τεχνική ενότητα(1),(2):

0.3.1. Σημείο σήμανσης:

0.4. Κατηγορία οχήματος(1),(3):

0.5. Όνομα και διεύθυνση του κατασκευαστή:

0.7. Για τα κατασκευαστικά στοιχεία και τις ιδιαίτερες τεχνικές ενότητες, σημείο και τρόπος στερέωσης του σήματος έγκρισης τύπου ΕΚ:

0.8. Όνομα(-τα) και διεύθυνση(-εις) του(των) εργοστασίου(-ων) συναρμολόγησης:

ΤΜΗΜΑ II

1. Τυχόν συμπληρωματικές πληροφορίες: βλέπε προσθήκη.

2. Τεχνική υπηρεσία που είναι αρμόδια για τη διενέργεια των δοκιμών:

3. Ημερομηνία του πρακτικού δοκιμής:

4. Αριθμός του πρακτικού δοκιμής:

5. Τυχόν σχόλια: βλέπε προσθήκη.

6. Τόπος:

7. Ημερομηνία:

8. Υπογραφή:

9. Επισυνάπτεται κατάλογος του πακέτου πληροφοριών που διατέθηκε στην αρχή χορήγησης έγκρισης και μπορεί να παραληφθεί κατόπιν αίτησης.

______________

(1) Διαγράφεται ό,τι δεν ισχύει.

(2) Αν τα μέσα αναγνώρισης του τύπου περιέχουν χαρακτήρες άσχετους προς την περιγραφή των τύπων του οχήματος, του κατασκευαστικού στοιχείου ή της ιδιαίτερης τεχνικής ενότητας που καλύπτονται από το παρόν πιστοποιητικό έγκρισης τύπου, οι χαρακτήρες αυτοί αναπαρίστανται στο δικαιολογητικό με το σύμβολο: «?» (π.χ.: ABC??123??).

(3) Όπως ορίζεται στο παράρτημα ΙΙ, μέρος Α της οδηγίας [70/156/ΕΟΚ].

Προσθήκη στο πιστοποιητικό έγκρισης τύπου ΕΚ αριθ. …

Σχετικά με την έγκριση τύπου κατασκευαστικού στοιχείου μιας διάταξης φωτισμού ή/και φωτεινής σηματοδότησης με βάση την(τις) οδηγία(-ες) [76/757/ΕΟΚ], [76/758/ΕΟΚ], [76/759/ΕΟΚ], [76/760/ΕΟΚ], [76/761/ΕΟΚ], [76/762/ΕΟΚ], [77/538/ΕΟΚ], [77/539/ΕΟΚ] και [77/540/ΕΟΚ](*), όπως τροποποιήθηκε(-αν) από την(τις) οδηγία(-ες) …

1. Πρόσθετες πληροφορίες

1.1. Κατά περίπτωση πρέπει να αναφέρεται για κάθε φανό

1.1.1. Η(Οι) κατηγορία(-ες) της(των) διάταξης(-εων):

1.1.2. Το πλήθος και η κατηγορία των φωτεινών πηγών (δεν ισχύει για τους αντανακλαστήρες)(**):

1.1.3. Το χρώμα του εκπεμπόμενου ή ανακλώμενου φωτός:

1.1.4. Η έγκριση χορηγήθηκε μόνο για χρήση ως ανταλλακτικό επί οχημάτων που έχουν ήδη τεθεί σε κυκλοφορία: Ναι/Όχι(*)

1.2. Ειδικές πληροφορίες σχετικά με ορισμένους τύπους διατάξεων φωτισμού ή φωτεινής σηματοδότησης

1.2.1. για διατάξεις αντανάκλασης: Μεμονωμένες/ως μέρος συγκροτήματος διατάξεων(*)

1.2.2. για φανούς οπίσθιας πινακίδας κυκλοφορίας: διάταξη για το φωτισμό πινακίδας τοποθετημένης καθ΄ ύψος/κατά πλάτος(*)

1.2.3. για προβολέα εφοδιασμένο με ρυθμιζόμενο ανακλαστήρα πρέπει να αναφέρεται η(οι) θέση(-εις) ανάρτησης του προβολέα ως προς το έδαφος και το διάμηκες διάμεσο επίπεδο του οχήματος, εάν ο προβολέας προβλέπεται να χρησιμοποιείται μόνον σε αυτήν(-ές) τη(τις) θέση(-εις):

1.2.4. Για φανούς οπισθοπορείας: η διάταξη τοποθετείται στο όχημα μόνον ως στοιχείο ζεύγους διατάξεων: Ναι/Όχι(*)

5. Παρατηρήσεις

5.1. Σχέδια

5.1.1. για φανούς οπίσθιας πινακίδας κυκλοφορίας: στο συνημμένο σχέδιο αριθ. … εμφαίνεται η γεωμετρική θέση στην οποία προορίζεται να τοποθετηθεί η διάταξη ως προς τον χώρο που καταλαμβάνει η πινακίδα κυκλοφορίας, καθώς και το περίγραμμα της επαρκώς φωτιζόμενης επιφάνειας

5.1.2. για διατάξεις αντανάκλασης: στο συνημμένο σχέδιο αριθ. … εμφαίνεται η γεωμετρική θέση επί του οχήματος όπου προορίζεται να τοποθετηθεί η διάταξη

5.1.3. για όλες τις λοιπές διατάξεις φωτισμού και φωτεινής σηματοδότησης: στο συνημμένο σχέδιο αριθ. … εμφαίνεται η γεωμετρική θέση επί του οχήματος όπου προορίζεται να τοποθετηθεί η διάταξη, ο άξονας αναφοράς και το κέντρο αναφοράς της διάταξης.

5.2. Για προβολείς: τρόπος λειτουργίας που χρησιμοποιήθηκε κατά τη δοκιμή (σημείο 5.2.3.9 του παραρτήματος Ι της οδηγίας [76/761/ΕΟΚ]:

______________

(*) Διαγράφεται ό,τι δεν ισχύει.

(**) Για φανούς με μη αντικαταστάσιμες φωτεινές πηγές να αναφέρεται το πλήθος και η συνολική ηλεκτρική ισχύς των φωτεινών πηγών.

Προσάρτημα 3

ΠΑΡΑΔΕΙΓΜΑΤΑ ΣΗΜΑΤΟΣ ΕΓΚΡΙΣΗΣ ΤΥΠΟΥ ΕΚ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

Σχήμα 1

[pic]

Η διάταξη που φέρει το εμφαινόμενο στο παρόν παράρτημα σήμα έγκρισης τύπου ΕΚ κατασκευαστικού στοιχείου είναι φανός οπίσθιας πινακίδας κυκλοφορίας, τύπου που εγκρίθηκε στη Γερμανία (e1) σύμφωνα με την παρούσα οδηγία ( αύξων αριθμός 00) με τον βασικό αριθμό έγκρισης 1471.

Σχήμα 2

Απλουστευμένη σήμανση ομαδοποιημένων, συνδυασμένων ή αμοιβαίως ενσωματωμένων φανών, όταν δύο ή περισσότεροι φανοί αποτελούν μέρος του ιδίου συγκροτήματος

(Οι κατακόρυφες και οριζόντιες γραμμές απεικονίζουν σχηματικά τη μορφή της διάταξης φωτεινής σηματοδότησης. Οι γραμμές αυτές δεν αποτελούν τμήμα του σήματος έγκρισης).

ΥΠΟΔΕΙΓΜΑ A

[pic]

ΥΠΟΔΕΙΓΜΑ B

[pic]

ΥΠΟΔΕΙΓΜΑ Γ

[pic]

Σημείωση: Τα τρία παραδείγματα σήματος έγκρισης τύπου — υποδείγματα Α, Β και Γ — παριστούν τρεις πιθανές παραλλαγές σήμανσης σε διάταξη φωτισμού και φωτεινής σηματοδότησης στην οποία δύο ή περισσότεροι φανοί αποτελούν τμήμα της ιδίας μονάδας ομαδοποιημένων, συδυασμένων ή αμοιβαίως ενσωματωμένων φανών. Από τα σήματα έγκρισης προκύπτει ότι η διάταξη εγκρίθηκε στη Γερμανία (e1) με τον βασικό αριθμό έγκρισης 1712 και περιλαμβάνει:

αντανακλαστήρα κλάσης IΑ που εγκρίθηκε σύμφωνα με την οδηγία [76/757/ΕΟΚ του Συμβουλίου[12]], αύξων αριθμός 02·

οπίσθιο δείκτη κατεύθυνσης κατηγορίας 2α που εγκρίθηκε σύμφωνα με την οδηγία [76/759/ΕΟΚ του Συμβουλίου[13]], αύξων αριθμός 01·

ερυθρό οπίσθιο φανό θέσης (R) που εγκρίθηκε σύμφωνα με το παράρτημα [ΙΙ] της οδηγίας [76/758/ΕΟΚ του Συμβουλίου[14]], αύξων αριθμός 02·

οπίσθιο φανό ομίχλης (F) που εγκρίθηκε σύμφωνα με την οδηγία [77/738/ΕΟΚ του Συμβουλίου[15]], αύξων αριθμός 00·

φανό οπισθοπορείας (AR) που εγκρίθηκε σύμφωνα με την οδηγία [77/539/ΕΟΚ του Συμβουλίου[16]], αύξων αριθμός 00·

φανό πέδησης με δύο μεγέθη έντασης φωτός (S2) που εγκρίθηκε σύμφωνα με το παράρτημα [ΙΙ] της οδηγίας [76/758/ΕΟΚ], αύξων αριθμός 02·

φανό οπίσθιας πινακίδας κυκλοφορίας (L) που εγκρίθηκε σύμφωνα με την παρούσα οδηγία, αύξων αριθμός 00.

__________

97/31/ΕΚ άρθ. 1, σημ. 5

ΠΑΡΑΡΤΗΜΑ II

ΠΕΔΙΟ ΕΦΑΡΜΟΓΗΣ ΚΑΙ ΤΕΧΝΙΚΕΣ ΑΠΑΙΤΗΣΕΙΣ

1. ΠΕΔΙΟ ΕΦΑΡΜΟΓΗΣ

Το παρόν παράρτημα ισχύει για φανούς οπίσθιας πινακίδας κυκλοφορίας μηχανοκίνητων οχημάτων και των ρυμουλκουμένων τους.

2. ΤΕΧΝΙΚΕΣ ΑΠΑΙΤΗΣΕΙΣ

97/31/ΕΚ άρθ. 1, σημ. 5 (προσαρμοσμένο)

2.1. Οι τεχνικές απαιτήσεις είναι οι καθοριζόμενες στις παραγράφους 1 και 5 έως 9 και στα παραρτήματα 3 έως 5 του κανονισμού αριθ. 4 [17] της οικονομικής επιτροπής των Ηνωμένων Εθνών για την Ευρώπη, που αποτελεί κωδικοποίηση των εξής εγγράφων:

97/31/ΕΚ άρθ. 1, σημ. 5

- του κανονισμού στην αρχική του διατύπωση (00)[18],

- του συμπληρώματος 1 στον κανονισμό αριθ. 4[19],

- του συμπληρώματος 2 στον κανονισμό αριθ. 4[20],

- των συμπληρωμάτων 3 και 4 στον κανονισμό αριθ. 4[21],

- του συμπληρώματος 5 στον κανονισμό αριθ. 4[22],

με τις εξής εξαιρέσεις:

2.1.1. όποτε γίνεται παραπομπή στον «κανονισμό αριθ. 48», νοείται στην «οδηγία [76/756/ΕΟΚ]»∙

2.1.2. όποτε γίνεται παραπομπή στον «κανονισμό αριθ. 37», νοείται στο «παράρτημα [VII] της οδηγίας [76/761/ΕΟΚ] του Συμβουλίου[23].

__________

ΠΑΡΑΡΤΗΜΑ ΙΙΙ

Μέρος A

Καταργούμενη οδηγία με τις διαδοχικές τροποποιήσεις της(που αναφέρονται στο άρθρο 12)

Οδηγία 76/760/ΕΟΚ του Συμβουλίου (ΕΕ L 262, 27.9.1976, σ. 85) |

Σημείο X.9. του παραρτήματος I της πράξης προσχώρησης του 1979 (ΕΕ L 291, 19.11.1979, σ. 109) |

Σημείο IX.13(δ) του παραρτήματος I της πράξης προσχώρησης του 1985 (ΕΕ L 302, 15.11.1985, σ. 213) |

Οδηγία 87/354/ΕOΚ του Συμβουλίου (ΕΕ L 192, 11.7.1987, σ. 43) | Μόνον όσον αφορά το σημείο 7, στοιχείο δ), του παραρτήματος που αναφέρεται στην οδηγία 76/760/ΕΟΚ |

σημείο XI.C.I.10 του παραρτήματος I της πράξης προσχώρησης του 1994 (ΕΕ C 241, 29.8.1994, σ. 205) |

Οδηγία 97/31/EΚ της Επιτροπής (ΕΕ L 171, 30.6.1997, σ. 49) |

Παράρτημα II, σημείο I.A.18.της πράξης προσχώρησης του 2003 (ΕΕ L 236, 23.9.2003, σ. 58) |

Οδηγία 2006/96/EK του Συμβουλίου (ΕΕ L 363, 20.12.2006, σ. 81) | Μόνον όσον αφορά την αναφορά στην οδηγία 76/760/EΟΚ που περιέχεται στο άρθρο 1 και στο παράρτημα, σημείο A.17. |

Μέρος Γ

Κατάλογος ημερομηνιών ενσωμάτωσης στο εθνικό δίκαιο και εφαρμογής (που αναφέρονται στο άρθρο 12)

Οδηγία | Λήξη προθεσμίας ενσωμάτωσης | Ημερομηνία εφαρμογής |

76/760/ΕΟΚ | 30 Ιουνίου 1977 | 1 Οκτωβρίου 1977 |

87/354/ΕOΚ | 31 Δεκεμβρίου 1987 | --- |

97/31/ΕΚ | 30 Ιανουαρίου 1998(*)[24] | 30 Ιανουαρίου 1998[25] |

2006/96/ΕΚ | 1 Ιανουαρίου 2007 | --- |

(*) Σύμφωνα με το άρθρο 2 της οδηγίας 97/31/ΕΚ:

«1. Από την 1η Ιανουαρίου 1998, ή - εάν η δημοσίευση των αναφερόμενων στο άρθρο 3 κειμένων καθυστερήσει πέραν της 1ης Ιουλίου 1997 - έξι μήνες μετά την ημερομηνία δημοσίευσης των εν λόγω κειμένων, κανένα κράτος μέλος δεν επιτρέπεται, προβάλλοντας λόγους σχετικούς με τους φανούς της οπίσθιας πινακίδας κυκλοφορίας:

- να αρνείται για τύπο οχήματος ή τύπο των προαναφερομένων φανών τη χορήγηση έγκρισης τύπου ΕΚ ή τη χορήγηση εθνικής έγκρισης τύπου, ή

- να απαγορεύει την ταξινόμηση, πώληση ή θέση σε κυκλοφορία οχημάτων, ή την πώληση ή θέση σε χρήση φανών οπίσθιας πινακίδας κυκλοφορίας,

εφόσον οι φανοί πληρούν τις απαιτήσεις της οδηγίας 76/760/ΕΟΚ, όπως τροποποιείται από την παρούσα οδηγία και, προκειμένου περί οχημάτων, εφόσον έχουν τοποθετηθεί σύμφωνα με τις απαιτήσεις που ορίζονται στην οδηγία 76/756/ΕΟΚ.

2. Από την 1η Οκτωβρίου 1998 τα κράτη μέλη:

- δεν χορηγούν πλέον έγκριση τύπου ΕΚ, και

- μπορούν να αρνούνται τη χορήγηση εθνικής έγκρισης

για τύπο οχήματος, προβάλλοντας λόγους σχετικούς με τους φανούς της οπίσθιας πινακίδας κυκλοφορίας, και για τύπο φανών της οπίσθιας πινακίδας κυκλοφορίας, εάν δεν πληρούνται οι απαιτήσεις της οδηγίας 76/760/ΕΟΚ, όπως τροποποιείται από την παρούσα οδηγία.

3. Από την 1η Οκτωβρίου 1999, για τους σκοπούς του άρθρου 7, παράγραφος 2, της οδηγίας 70/156/ΕΟΚ ισχύουν οι απαιτήσεις της οδηγίας 76/760/ΕΟΚ σχετικά με τους φανούς της οπίσθιας πινακίδας κυκλοφορίας ως κατασκευαστικά στοιχεία, όπως τροποποιούνται από την παρούσα οδηγία.

4. Υπό την επιφύλαξη των ανωτέρω παραγράφων 2 και 3, προκειμένου περί ανταλλακτικών, τα κράτη μέλη εξακολουθούν να χορηγούν έγκριση τύπου ΕΚ και επιτρέπουν την πώληση και θέση φανών της οπίσθιας πινακίδας κυκλοφορίας σε χρήση σύμφωνα με τις προϊσχύουσες διατάξεις της οδηγίας 76/760/ΕΟΚ, υπό τον όρο ότι οι φανοί αυτοί:

- προορίζονται να τοποθετηθούν σε οχήματα που ήδη χρησιμοποιούνται, και

- πληρούν τις απαιτήσεις εκείνες της εν λόγω οδηγίας, οι οποίες ίσχυαν για τα οχήματα αυτά κατά την πρώτη ταξινόμησή τους.»

__________

ΠΑΡΑΡΤΗΜΑ IV

Πινακασ αντιστοιχιασ

Οδηγία 76/760/ΕΟΚ | Παρούσα οδηγία |

Άρθρο 1 | Άρθρo 2 |

Άρθρο 2, πρώτο εδάφιο | Άρθρο 3, παράγραφος 1 |

Άρθρο 2, δεύτερο εδάφιο | Άρθρο 3, παράγραφος 2 |

Άρθρα 3 και 4 | Άρθρα 4 και 5 |

Άρθρο 5, παράγραφος 1, πρώτη πρόταση | Άρθρο 6, παράγραφος 1, πρώτο εδάφιο |

Άρθρο 5, παράγραφος 1, δεύτερη και τρίτη πρόταση | Άρθρο 6, παράγραφος 1, δεύτερο εδάφιο |

Άρθρο 5, παράγραφος 2 | Άρθρο 6, παράγραφος 2 |

Άρθρο 6, πρώτη πρόταση | Άρθρο 7, πρώτο εδάφιο |

Άρθρο 6, δεύτερη πρόταση | Άρθρο 7, δεύτερο εδάφιο |

Άρθρα 7 και 8 | Άρθρα 8 και 9 |

Άρθρο 9 | Άρθρο 1 |

Άρθρο 10 | Άρθρο 10 |

Άρθρο 11, παράγραφος 1 | --- |

Άρθρο 11, παράγραφος 2 | Άρθρο 11 |

--- | Άρθρα 12 και 13 |

Άρθρο 12 | Άρθρο 14 |

Παραρτήματα Ι και ΙΙ | Παραρτήματα Ι και ΙΙ |

--- | Παράρτημα ΙΙΙ |

--- | Παράρτημα ΙV |

__________

[1] COM(87) 868 PV.

[2] Βλέπε παράρτημα 3 του τμήματος Α των εν λόγω συμπερασμάτων.

[3] Πραγματοποιήθηκε σύμφωνα με την ανακοίνωση της Επιτροπής στο Ευρωπαϊκό Κοινοβούλιο και στο Συμβούλιο – Κωδικοποίηση του κοινοτικού κεκτημένου, COM(2001) 645 τελικό.

[4] Παράρτημα ΙΙΙ, μέρος Α της παρούσας πρότασης.

[5] ΕΕ C […], […], σ. […].

[6] ΕΕ C […], […], σ. […].

[7] ΕΕ L 262, 27.9.1976, σ. 85. Οδηγία όπως τροποποιήθηκε τελευταία με την οδηγία 2006/96/ΕΚ (ΕΕ L 363, 20.12.2006, σ. 81).

[8] Βλέπε παράρτημα ΙΙΙ, μέρος Α.

[9] [ΕΕ L 42, 23.2.1970, σ. 1. Οδηγία όπως τροποποιήθηκε τελευταία με την οδηγία 2006/96/ΕΚ)].

[10] Δημοσιεύθηκε στο παράρτημα Ι της απόφασης 97/836/ΕΚ του Συμβουλίου (ΕΕ L 346, 17.12.1997, σ. 78).

[11] [ΕΕ C […], […], σ. […].]

[12] [ΕΕ C […], […], σ. […].]

[13] [ΕΕ C […], […], σ. […].]

[14] [ΕΕ C […], […], σ. […].]

[15] [ΕΕ C […], […], σ. […].]

[16] [ΕΕ C […], […], σ. […].]

[17] ΕΕ L 203, 30.7.1997, σ. 74.

[18] E/ECE/324 Add. 3.

E/ECE/TRANS/505

[19] E/ECE/324 Add. 3/Amend. 1 και …/Amend. 1/Corr. 1.

E/ECE/TRANS/505

[20] E/ECE/324 Add. 3/Amend. 1 και …/Amend. 1/Corr. 1.

E/ECE/TRANS/505

[21] E/ECE/324 Add. 3/Amend. 3.

E/ECE/TRANS/505

[22] TRANS/WP.29/447.

[23] [ΕΕ L […], […], σ. […].]

[24] Βλέπε άρθρα 3 και 4, παράγραφος 1, της οδηγίας 97/31/ΕΚ. Η προθεσμία ενσωμάτωσης λήγει έξι μήνες μετά την ημερομηνία δημοσίευσης του κανονισμού αριθ. 4 ΟΕΕ/ΟΗΕ (ΕΕ L 203, 30.7.1997, σ. 74).

[25] Βλέπε άρθρα 3 και 4, παράγραφος 1, της οδηγίας 97/31/ΕΚ. Η προθεσμία εφαρμογής λήγει έξι μήνες μετά την ημερομηνία δημοσίευσης του κανονισμού αριθ. 4 ΟΕΕ/ΟΗΕ (ΕΕ L 203, 30.7.1997, σ. 74).